ZF 24

Premierul Victor Ponta a folosit astăzi, în prezentarea bilanţului la doi ani de activitate, un infografic publicat de Ziarul Financiar pe 9 iulie 2014, în pagina 3, care ilustrează scăderea randamentelor la titlurile de stat în lei, fără să citeze însă sursa infograficului.

Datele arată “evoluţia randamentelor medii la titlturile de stat în lei după maturitate în ultimii cinci ani ( % ) pe şase luni, 12 luni, trei ani, cinci ani şi 10 ani”. Titlul graficului, compoziţia sa, culorile folosite, maturităţile şi exemplele date sunt identice, după cum se poate vedea în imaginile ataşate. De asemenea, nota explicativă, “randamentele 2009-2013 sunt pentru luna decembrie, iar cele din 2014 sunt pentru martie şi iunie”, este identică.

Sursa datelor este mfinante.ro, de unde ar fi putut şi specialiştii premierului Ponta să culeagă aceste date şi să-şi realizeze propriul infografic, cum a fost cazul cu celelalte date macroeconomice prezentate astăzi.



Ziarul Financiar, 9 iulie 2014

Sursa datelor este mfinante.ro, de unde ar fi putut şi specialiştii premierului Ponta să culeagă aceste date şi să-şi realizeze propriul infografic, cum a fost cazul cu celelalte date macroeconomice prezentate astăzi.

Prezentarea premierului Victor Ponta, 22 iulie 2014

UPDATE: 23 iulie: Guvernul a corectat în prezentarea premierului privind economia la 2 ani de la preluarea guvernării sursa infograficului referitor la randamentele titlurilor de stat în lei, indicând că ea este zf.ro.